Koroonatsirkus NBA-s: Kevin Duranti ei lastud algul mängu ja kutsuti hiljem platsilt ära(1)
Kohtumise alguses ei lubatud Duranti algviiskus platsile, sest oodati temaga lähikontaktis olnud isiku Covid-19 testi tulemust. Avaveerandil lasti tal lõpuks vahetusest mängu sekkuda, kuid kolmandal perioodil kutsuti Durant platsilt ära, kuna oli selgunud, et eelmainitud isiku test osutus positiivseks.
NBA liiga selgitas hiljem, et nende "tervise ja turvalisuse protokoll" ei sunni mängijat karantiini jääma enne, kui tema lähikontaktne pole andnud positiivset testi.
Durant ise on seejuures andnud viimase 24 tunni jooksul kolm negatiivset testi.
Laupäevasele mängule Philadelphia 76ersiga Durant ilmselt enam kaasa ei reisi.